Σπαλομπριζόλες κρασάτες στον φούρνο
Εύκολες, γρήγορες και ζουμερές σπαλομπριζόλες κρασάτες στον φούρνο, το ιδανικό πιάτο για το οικογενειακό τραπέζι.
1 κιλό μοσχαρίσιες σπαλομπριζόλες χωρίς κόκαλο, σε 3-4 κομμάτια η καθεμία (πάχους περίπου 1 εκ.), 80 γρ. μουστάρδα πικάντικη, 1 κουτ. σούπας ρίγανη ξερή, 120 ml ξηρό, κόκκινο κρασί, 3 σκελίδες σκόρδο, σε φετάκια, 120 ml ελαιόλαδο, αλάτι και φρεσκοτριμμένο πιπέρι
Σε ένα μπολ ανακατεύουμε όλα τα υλικά μαζί με το κρέας και αφήνουμε για 10-15 λεπτά, να μαριναριστεί το κρέας.Προθερμαίνουμε τον φούρνο στους 220°C.Aπλώνουμε τις μπριζόλες σε ταψί που να τις χωράει σε μία στρώση, περιχύνουμε με τη μαρινάδα και ψήνουμε για 15 λεπτά ή μέχρι να ψηθούν όσο μας αρέσει.Συνοδεύουμε με πατάτες φούρνου και πράσινη σαλάτα.
Μοσχάρι